**CSR hamda ESG tamoyili boʻyicha hisobotni shakllantirish va oshkor qilish amaliyotini joriy qilish boʻyicha tavsiya etiladigan   
CHORA-TADBIRLAR**

1. CSR hamda ESG tamoyillarini korxonada joriy etish boʻyicha **“yoʻl xaritasini” tasdiqlash**. Bunda:

korxona tomonidan CSR hamda ESG tamoyillarini nazarda tutuvchi, korxonalarning oʻrta va uzoq muddatli **strategiyalarini ishlab** chiqish *(zaruratga qarab, manfaatdor vazirlik va idoralar[[1]](#footnote-1) bilan kelishilgan holda)*   
va boshqaruv organlarida tasdiqlash;

Korxonada CSR va ESG strategiyasining ijrosini monitoring qilish, hisobotlarni shakllashtirish va belgilangan tartibda oshkor etish boʻyicha **masʼul boʻlinmani belgilash**;

CSR va ESG tamoyillarini nazarda tutuvchi strategiyalar ijrosi **holatini har chorak yakuni boʻyicha kuzatuv kengashi** majlislarida eshitib borish hamda yil yakuni boʻyicha hisobotni **aksiyadorlar umumiy yigʻilishi** muhokamasiga kiritish va boshqalar.

2. Korxona tomonidan taqdim qilinayotgan **maʼlumotlarning haqqoniyligini taʼminlash** maqsadida, hisobotlar mustaqil audit tekshiruvidan oʻtkazilishini belgilash.

3. Hisobotlar **jamoatchilik,** **saloxiyatli investorlar va boshqa manfaatdor tomonlar uchun** mavjud boʻlishini taʼminlash maqsadida ular korxonalarning rasmiy veb-saytlarida, Korporativ axborot yagona portalida hamda Davlat aktivlarini boshqarish agentligining maxsus tizimida joylashtirilishini belgilash (hisobot shakli ilova qilinadi).

4. Hisobotlarni yuqorida qayd etilgan internet manbalarida va belgilangan muddatlarda joylashtirilishini nazorat qilib borish vazifasini **komplayens (yoki ichki audit) xizmati** zimmasiga yuklash.

**Korporativ ijtimoiy masʼuliyat (CSR) va ekologik, ijtimoiy va korporativ boshqaruv (ESG) boʻyicha   
namunaviy hisobot shakli**

**Hisobotning kirish qismi**

*Mazkur boʻlimda hisobot yilida jamiyatning korporativ ijtimoiy masʼuliyat (CSR) sohasida hamda ESG (Environmental, Social, Governance) tamoyillari asosida amalga oshirilgan chora-tadbirlari, jamiyatning ushbu yoʻnalishdagi rejalari va oldida turgan maqsadlari toʻgʻrisidagi umumiy axborot keltiriladi.*

**I. Jamiyat toʻgʻrisidagi asosiy maʼlumotlar**

1.1. Jamiyat faoliyati toʻgʻrisida

1.2. Strategik maqsadlar va korporativ ijtimoiy masʼuliyat tamoyillari

**II. Jamiyatning barqaror rivojlanish strategiyasi (CSR va ESG) toʻgʻrisidagi maʼlumotlar:**

Strategiyaning asosiy jihatlari, strategiya dorirasida amalga oshirilishi koʻzda tutilgan ijtimoiy va ekologik masalalar va maqsadlar. Shu jumladan:

**2.1. Atrof-muhit, ekologiya (Environmental):**

2.1.1. Atrof muhitga zararli taʼsirni qisqartirish;

2.1.2 Ekologik toza texnologiyalar va materiallardan foydalanish;

**2.2. Ijtimoiy masʼuliyat (Social):**

2.2.1. Xodimlar xavfsizligi va sogʻligini taʼminlash dasturi;

2.2.2. Ijtimoiy loyihalar va homiylik xayriyalarida ishtirok;

2.2.3. Hisobotga taalluqli masalalar boʻyicha manfaatdor tomonlar bilan kelishuvlar

**2.3. Korporativ boshqaruv (Governance):**

2.3.1. Korporativ boshqaruv qoidalari (Kodeksi)ga rioya qilish holati;

2.3.2. Korporativ boshqaruv va jamiyat faoliyatida oshkoralikni taʼminlash;

2.3.3. Etik standartlar hamda korrupsiyaga qarshi kurashish siyosati;

2.3.4. Steykxolderlar *(jamiyat faoliyatidan manfaatdor shaxslar)* bilan adolatli munosabatlar oʻrnatish.

**III. Yutuq va natijalar:**

3.1. CSR- va ESG-strategiyalarni amalga oshirish koʻrsatkichlari;

3.2. Korporativ ijtimoiy masʼuliyat doirasida amalga oshirilgan loyihalar va tashabbuslar;

**IV. Qiyinchiliklar va istiqbollar:**

4.1. Jamiyat faoliyatida yuzaga kelgan muammolar va qiyinchiliklar tahlili;

4.2. Jamiyatning CSR va ESG yoʻnalishlardagi faoliyatini yaxshilash va rivojlantirish.

**V. Xulosa:**

Asosiy xulosalar

*Mazkur hisobotni Global tashabbuskorlik hisoboti (Global Reporting Initiative, GRI) asosida ishlab chiqish va eʻlon qilish tavsiya etiladi.*

*Hisobot shakli jamiyatning xususiyatlariga qarab oʻzgartirilishi lozim.*

1. Ijtimoiy masalalarni Ijtimoiy himoya milliy agentligi bilan, ekologik masalalarni (SO2 emissiyasini qisqartirish, chiqindilarni boshqarish va hk) Ekologiya, atrof-muhitni muhofaza qilish va iqlim oʻzgarishi vazirligi bilan. [↑](#footnote-ref-1)